Missatge: Sempre m'ha agradat viatjar i conèixer cultures (malgrat tot he viatjat poc) i una de les meves il.lusions va ser viure en una ciutat o poble estranger durant un temps.M'agradaria opinions de usuaris que visquin o hagin viscut en un lloc estranger i la seva experiència, com per exemple l'estil de vida, l'idioma, la cultura etc... Segur que hi han indrets que un mai hi aniria, però després una vegada allà t'emportes una bonica sorpresa.

Resposta: Jo visc a Cardiff des de fa més d'un any ja ( com vola el temps), l'idioma cap problema, el gal·lès és pràcticament nul aquí, tot-hi els esforços que en els darrers anys fa el govern autònom per reviure'l posant tots els cartells en bilingüe.  Es nota molt que Cardiff es va fer rica per l'exportació de carbó a les darreries del segle XIX i que va decaure després. Amb l'arribada d'una certa autonomia (que els gal·lesos NO volien), el govern de Gal·les ha invertit fort en recuperar el barri marítim on abans hi havia els docks i ara hi ha un passeig molt bonic i zones comercials i de restaurants. Al centre tres quarts del mateix, molta zona comercial. La gent, tancada com una mala cosa. Són rarets rarets.